มีอะไรกับแฟนวันอังคาร กินยาคุมฉุกเฉินไป 2 เม็ดแล้วตามคำแนะนำทุกอย่าง แต่สงสัยว่า ถ้าเกิดมีเพศสัมพันธ์อีกในวัน พฤหัส หรือ ศุกร์ หรือ ถัดมาอีก 2-3 วัน กินยาคุมฉุกเฉินอีก 1 แผง 2 เม็ด จะมีผลข้างเคียงหรือป่าว และ ประสิทธิภาพยาจะลดลงไหมเพราะติดต่อกัน หรือ เท่าเดิม เหมือนแผงแรก
สวัสดีค่ะ หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และทานเม็ดที่ 2 หลังจากทานเม็ดแรกไปแล้วภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95%และหลังจากทานยาคุมฉุกเฉินไปแล้ว 2-3 วัน หากมีเพศสัมพันธ์อีก ก็อาจต้องทานยาคุมฉุกเฉินอีกครั้ง เนื่องจากยาที่ได้ทานไปแล้ว จะไม่สามารถช่วยป้องกันการตั้งครรภ์ได้แล้วค่ะ เนื่องจากค่าครึ่งชีวิตของยาคุมฉุกเฉินในกระแสเลือดจะอยู่ที่ประมาณ 8-12 ชั่วโมง สำหรับการทานยาคุมฉุกเฉินในครั้งที่ 2 นี้ ประสิทธิภาพก็จะขึ้นอยู่กับความรวดเร็วในการทานเม็ดแรกหลังจากที่มีเพศสัมพันธ์ค่ะการทานยาคุมฉุกเฉินบ่อยๆ ย่อมมีผลทำให้รังไข่ทำงานผิดปกติ เกิดมีเลือดออกผิดปกติ และมีประจำเดือนมาผิดปกติได้ค่ะ นอกจากนี้ หากใช้บ่อยเกินไป ประสิทธิภาพก็อาจจะลดลงได้ค่ะ ดังนั้น หากมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าการใช้ยาคุมฉุกเฉิน เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น